LasseMajas detektivbyrå (TV-serie)

LasseMajas detektivbyrå er en svensk TV-serie for barn som ble sendt som julekalender i Sveriges Television i 2006. TV-serien er basert på barnebokserien LasseMajas detektivbyrå av Martin Widmark og Helena Willis.

Rollefigurer

Hovedpersoner

Lasse og Maja
Tiåringene Lasse og Maja, spilt av Teodor Runsiö og Matilda Grahn, er to av de tre hovedpersonene i historien. De bor i Valleby og har kjent hverandre siden de var små, og har startet et detektivbyrå som de kaller LasseMajas detektivbyrå. Lasse tenker og undersøker problemer ordentlig før han handler, og kan være litt feig. Maja er handlekraftig og litt rastløs.

Politimesteren
Politimesteren i Valleby, spilt av Tomas Norström, er den tredje hovedpersonen. Han har vært politimester i nesten 23 år. Denne julen vil han regissere en teaterforestilling til minne om sine foreldre, men parallelt med at han driver med dette skjer det en rekke lovbrudd i Valleby. Lasse og Maja opptrer som hans «assistenter», og hjelper ham med å finne ut av alle ulovlighetene.

Biroller

Solskensorkestern
Solskensorkestern (norsk: «Solskinnorkesteret») er et orkester som spiller musikken til sangene i politimesterens forestilling. Men musikerne synes at politimesteren er dum, og derfor vil de slutte og i stedet reise til Trelleborg for å spille der.

Medlemmene av orkesteret er:
Ingeborg (obo og saksofon), spilt av Maria Langhammer
Svenborg (piano), spilt av Wallis Grahn
Gunborg (cello), spilt av Maria Sundbom

Øvrige biroller

 Sally Solo (spilt av Veronica Dahlström) er journalist i lokalavisen Valleby-bladet. Hun medvirker i mange programmer og intervjuer folk.
 Steve Marsaan (spilt av Christer Fant) eier Café Marsaan. Han hater kaldt vær og drømmer om å reise til varmere strøk. Han og Ulla Bernhard blir arrestert for at ha ranet kaféen.
 Ulla Bernhard (spilt av Annette Stenson-Fjordefalk) er sjef i kaféen. Hun skulle spilt engel i politimesterens forestilling, men ble arrestert for at ha ranet kaféen.
 Dino Panini og Sara Bernhard (spilt av Robin Keller og Emelie Rosenqvist) er to venner som tar over Café Marsaan da Steve og Ulla blir arrestert. Dino, som har talevansker, spiller Jesu far i forestillingen. Sara elsker hunder.
 Barbro Palm (spilt av Margareta Stone) er sjef for museet i Valleby. Hun spiller en palme i forestillingen. Hun er forelsket i Muhammed Karat, og de gifter seg i filmen LasseMajas detektivbyrå – Kameleontens hämnd, som ble laget som oppfølger til julekalenderen.
Cornelia (spilt av Charlott Strandberg), museets renholder. 
 Krister Lönn (spilt av Michael Segerström) er nattevakt ved museet, og lysmester for teaterforestillingen.
 Pernilla (spilt av Charlotta Åkerblom) studerer hudpleie, men arbeider også som kasserer ved museet.
 Muhammed Karat (spilt av Hassan Brijany) eier en juvelbutikk. Han er den eneste i hele verden som har to diamanter som er helt identiske med hverandre. I filmen LasseMajas detektivbyrå – Kameleontens hämnd gifter han seg med Barbro Palm.
 Lollo Smith (spilt av Jonas Karlsson) er en "sprettehauk" som lager diamanter i Muhammed Karats butikk. Han skryter ofte av at han fikk penger fra sin far. Han liker jogging og å spise Granny Smith-epler.
 Siv Leander (spilt av Rachel Mohlin) arbeider i Muhammed Karat's butikk. Hun spiller Jesu mor i politimesterens forestilling.
 Trollande Tore (spilt av Morgan Alling) har et lykkehjul på julemarkedet. Han påstår at han kan trekke gull-lodd, men det er ikke gull; der er plast som er malt med gullfarge.
 Pyro Pecka (spilt av Simon Norrthon) er knivkaster på julemarkedet.
 Margareta (spilt av Anna-Carin Franzén) har et sjokoladehjul på julemarkedet, men i stedet for sjokolade gir hun vinnerne gulerøtter, fordi «det er sunnere».
 Korv-Kalle (spilt av Thomas Olofsson) selger pølse i brød på julemarkedet.
 Isprinsessan og Pappa Björn: Sofia, også kalt Isprinsessan, (spilt av Amy Diamond) er kunstløper på julemarkedet sammen med sin pappa Björn (spilt av Nils Moritz) som er utkledt til en bjørn. Isprinsessan har en lille ape kalt Sylvester. I politimesterens forestilling hanterer hun en røykmaskin og spiller en engel. Björn spiller en kamel i forestillingen, og i slutten av serien gir politimesteren ham jobben som teaterdirektør.
 Frank Franksson (spilt av Jacob Ericksson) er en kjent forfatter som reiser hjem til sin gamle hjemby Valleby for at lese høyt fra sin nye roman Kärlek på Prärien.
Jonas Boklund (spilt av Johan Ulveson), eieren av bokhandelen i Valleby . 
 Ronny Hazelwood (spilt av Johan Rheborg) eier hotellet i Valleby. Hans hotellaffærer har ikke gått bra, og han må betale en gjeld på 200 000 SEK, men til slutt selger han et frimerke som han fikk av faren sin og kan siden betale.
 Pierre Chaloppes (spilt av Özz Nûjen) er pikkolo på hotellet. Han er svært allergisk mot hunder.
 Riita (spilt av Ellen Mattsson) er hotellets kokk. Hun hjelper Pierre med allergien.
 Maria de La Cruz (spilt av Alexandra Rapaport) er sikkerhetssjef i banken.
 Familien Åkerö (spilt av Peter Dalle, Ann Petrén og Joy Linnér Klackenberg).
 Bankdirektør Hammar (spilt av Carl-Magnus Dellow) og bankfunksjonær Rutger Björkhage (spilt av Anders Andersson).
 Presten (spilt av Pia Johansson).

Handling

Program 1–4
Lasse, Maja og politimesteren må pågripe noen som har ranet Café Marsaan.

De skyldige: Steve Marsaan (kafeens eier) og Ulla Bernhard (kafeens sjef). Steve påstod at han og Ulla skulle åpne en ny kafé i Saint-Tropez, men egentlig ville han stjele penger for å kjøpe en båt for å seile i Middelhavet.

Program 4–7
En mumie kommer til museet, og et maleri blir stjålet. Sjefen for museet, Barbro Palm, får et brev der det står at hvis hun ikke betaler kommer avsenderen til å stjele flere malerier.

Den skyldige: Cornelia (museets renholder). Hun var sint på den nye sjefen sin, derfor kledte hun seg ut som mumie og stjal maleriene.

Program 7–10
Muhammed Karats to diamanter er stjålet.

Den skyldige: Lollo Smith. Han fikk penger fra faren sin, men Muhammed solgte ikke diamantene. Han skar et hull i et eple, la i diamanten, kastet eplet i en takrenne, hentet eplet da han stoppet der for å strekke ut under en joggetur, og siden postla han diamanten.

Program 10–13
Lasse og Maja tar en pause fra detektivarbeidet og går på julemarkedet i Valleby. Der går de for å se Isprinsessans kunstløp, og under oppvisningen blir både deres og andre tilskueres pengepunger stjålet.

Den skyldige: Isprinsessan. Hun var lei av det omflakkende livet, og ville bruke de stjålne pengene til å betale for å få bli boende i Valleby. Hun lærte opp apen sin, Sylvester, til å gå rundt og ta folks pengepunger. Men politimesteren arresterte ikke henne, fordi hun gav tilbake de stjålne pengepungene. I stedet lar han henne styre en røykmaskin på teateret og spille en engel i forestillingen.

Program 13–16
Den kjente forfatteren Frank Franksson reiser tilbake til sin gamle hjemstad Valleby for at lese høyt fra sin nye bok Kärlek på Prärien. Siden han var syv år har han og bokhandleren Jonas Boklund (spilt av Johan Ulveson) vært venner. Plutselig blir Frank og Jonas, eieren av bokhandelen, uvenner. Frank stopper opplesningen før han er ferdig med boken; slutten mangler, og han sier at den er stjålet.

De skyldige: Ingen lovbrudd ble begått. Frank og Jonas samarbeidet; Jonas skrev bøkene som de påstod at Frank skrev, og hensikten var å tjene mer penger på bøkene. De skulle ikke avsløre hemmeligheten før det var blitt utgitt ti bøker, men Frank angret seg da han kom til Valleby, og da ville ikke Jonas gi ham slutten på boken de holdt på med.

Program 16–19
En dag leier familien Åkerö et rom i Vallebys hotell. Neste dag forsvinner hunden deres, som heter Ribston. De tvinger hotelleieren Ronny Hazelwood til å betale dem 200 000 SEK i erstatning. Ronny blir mistenkt for å stå bak at hunden forsvant, og det samme gjør hundellergikeren Pierre, pikkoloen i hotellet, som har sagt at han ikke ville gå på jobb mer om hunden er der.

De skyldige: Familien Åkerö. De reiste fra hotell til hotell, innlosjerte seg under stadig nye navn, og påstod at hunden hadde forsvunnet slik at de kunne tvinge hotelleierne til å betale erstatning. Etter at de blir arrestert får Sara Bernhard beholde Ribston.

Program 19–21
Det svenske gullet kommer til Vallebybankens bankhvelv. Derfra skal gullbarrene transporteres videre til Stockholm. Men da pengevesken skal hentes fra hvelvet, er den tom. Tyveriet har funnet sted til tross for bankens avanserte sikkerhetssystem (som inkluderer laserstråler).

De skyldige: Bankdirektør Hammar og bankfunksjonær Rutger Björkhage. Rutger, som tok OL-gull i turn som ung, klarte å presse seg ned i gullvesken der han gjemte seg. Om natten la han gullbarrene i såpe slik at de kunne gli over golvet under laserstrålene, frem til døren der Hammar tok imot dem. Siden brukte Rutger sine gamle turnerferdigheter til å passere laserstrålene.

Program 22–24
Noen sender en kake til teateret, og Solskensorkestern og Muhammed Karat, som spiser kaken, blir syke og kan ikke medvirke i forestillingen. De får medisin, og blir friske igjen. Politimesteren besøker LasseMajas detektivbyrå for første gang, og da han går hjem blir han kidnappet.

Den skyldige: Presten. Hver dag i desember har hun forsøkt å få snakke med politimesteren for å be om å få bli med i forestillingen, men han kunne/ville aldri. Derfor tvang hun ham til å bli med henne til kirken. Lasse og Maja pågriper henne, men i stedet for å sette henne i varetektsfengsel lar politimesteren henne spille Jesus i forestillingen.

Referanser

Eksterne lenker
 

Svenske barneserier
Svenske TV-serier fra 2000-årene
Julekalendere på TV for barn
TV-produksjoner på SVT